Aršakidų dinastija

Aršakidų dinastija, Aršakidai – Partų karalystės valdovų dinastija, valdžiusi 250 m. pr. m. e. – 224 m. e. m. Šios dinastijos atšaka Aršakuni I–V a. valdė Armėnijos karalystę. Jų sukurta imperija dar vadinama Partų imperija. Imperijos kultūrinis ir politinis centras koncentravosi istoriniame Partos regione, bet klestėjimo laikotarpiu ji suvienijo beveik visus Senovės Irano regionus.

 Istorija 
Karalystė kilo iš istorinio Partos regiono ir iš klajoklių parnų giminės į pietryčius nuo Kaspijos jūros (dab. pietų Turkmėnija ir šiaurės rytų Iranas). Patys Aršakidai, siekdami įteisinti savo valdžią buvusiose Achemenidų valdose, kildino save iš Artakserso II. Pradininkas Aršakas I.

Jai atsirasti prielaidos susidarė silpstant kraštą valdžiusiai Seleukidų imperijai. Apie 250 pr. m. e. Aršakas I užėmė Seleukidų satrapiją Partėją. Kai kurie mokslininkai Aršaką I tapatina su jo broliu Tiridatu I (apie 230–227 pr. m. e.). Tiridatas I galutinai išsilaisvino iš Seleukidų valdžios, tačiau ankstyvuoju formavimosi laikotarpiu karalystė turėjo kitą svarbų priešą rytuose – Graikų-Baktrų karalystę, kuri buvo įgijusi hegemoniją parnų gyvenamame regione.

Iš pradžių nedidelė karalystė ypač sustiprėjo valdant Mitridatui Didžiajam (171–138 m. pr. m. e.), kol galiausiai suvienijo ir užvaldė visą Irano plokščiakalnį, ir su pertraukomis kontroliavo Mesopotamiją nuo apie 150 m. pr. m. e. iki 224 m. Tai buvo trečioji vietinė senovės Irano dinastija (po Medijos ir Achemenidų dinastijų). Partai (daugiausia dėl sunkiosios kavalerijos sukūrimo) buvo didžiausias Romos imperijos priešas rytuose ir apribojo jos plėtrą iki Kapadokijos (rytų Anatolijos).

Galingiausi valdovai buvo Mitridatas II ir Fraatas III. Aršakidai ir jų vasalinės karalystės kontroliavo beveik visus prekybinius kelius tarp Azijos ir Romos imperijos. Galios viršūnėje partų įtaka siekė Ubarą Arabijoje, smilkalų kelių sankryžą, kur rasta partams būdingos keramikos (bet, atrodo, kad kai kurie senovės istorikai pervertino ankstyvosios Partų imperijos galią).

Partų galia rėmėsi partizanine raitų klajoklių taktika ir organizaciniais gabumais, reikalingais valdyti didelę imperiją, bet tuo jie niekada neprilygo prieš juos ir po jų egzistavusioms Persijos imperijoms. Atrodo, vasalinės karalystės sudarė didžiają imperijos dalį, o heleniniai miestai džiaugėsi autonomija.

Apie 224 m. imperija ėmė irti, ir paskutinį karalių nugalėjo buvęs vasalas, įkūręs Sasanidų imperiją. Aršakidai žlugo Artabanui V 224 m. e. m. pralaimėjus sukilusiems Sasanidams.

 Partų Aršakidai 

VardasValdymo metaiPastabosAtvaizdasAršakas I247/238–217 pr. m. e.Įkūrė partų imperiją kovoje su Seleukidais ir Graikais-baktraisTiridatas I248-211 pr. m. e.Aršako I brolis, egzistavimas nėra tikrai žinomasArtabanas I217-191 pr. m. e.Nesėkmingas karas prieš Antiochą III150pxPrianatasapie 191–176 pr. m. e.Galbūt Seleukidų vasalasFraatas Iapie 176–171 pr. m. e.Prianato sūnus, užkariavo plačias valdas iš Seleukidų, jos pasiekė Kaspijos jūrąMitridatas Didysis I171- apie 139 pr. m. e. Užkariavo vakarų Iraną, Mediją ir dalį graikų-baktrų karalystės 150pxFraatas II138 – 128 pr. m. e.Karai su Seleukidais ir klajokliais rytuose150pxArtabanas II128 – 123 pr. m. e.Galbūt Fraato II vaikaitis, prarado vakarines provincijas150pxMitridatas IIapie 123 – apie 88 pr. m. e. Artabano II sūnus, vakarinę sieną nustūmė iki Eufrato, kariavo rytuose, taip pat prieš Armėniją150pxGotarzas I91-80 pr. m. e. Antikaralius, valdė BabilonijojeOrodas I80 – 76 pr. m. e.Mitridato II sūnus, valdymo aplinkybės nežinomos150pxSinatrukasapie 78 – 71/70 pr. m. e. 150pxFraatas III71 – 57 pr. m. e.Sinatruko sūnus. Konfliktavo su Roma. Nužudytas sūnų.Mitridatas III58/57 pr. m. e.Fraato III sūnus, Medijos ir galbūt Babilonijos valdovas. Konfliktavo su broliu Orodu II ir buvo jo nužudytasOrodas II58/57 – 38 pr. m. e.Fraato III sūnus, Armėnija tapo vasaline valstybe, nužudytas Fraato IV150pxFraatas IV38 – 2 pr. m. e.Fraato III sūnus, kariavo su Marku Antonijum, pilietinis karas su Tiridatu II. Sudarė taikos sutartį su Roma. Nužudytas Mūzos.150pxTiridatas II35 – 36 pr. m. e.Kariavo su Fraatu IVFraatas V2 pr. m. e. – apie 4 m. e. m.Kariavo su Roma ir Armėnija, tolimesnis likimas nežinomasOrodas III4 – 6 m. e. m.Greičiausiai iškeltas diduomenėsVononas I6 – 12Fraato IV sūnus, Artabano III ištremtas ir nužudytasArtabanas III10/11 – 38Ištrėmė Vononą I, stabilizavo valstybę, kariavo pilietiniame kare su Tiridatu IIIGotarzas IIapie 38 – apie 51Vologesas I5 lar 52-79 ar 80Mitridatas IV128 ar 129–147Vologesas III148-192Vologesas IV191-208 ar 209Vologesas V209-apie 212Artabanas Vapie 213–224

 Kitos Aršakidų linijos 
Be pagrindinės Aršakidų dinastijos, kuri valdė Partų imperiją, jos atšakos įsitvirtino vasalinėse Partų provincijose Pietų Kaukaze. Visos linijos sudarė giminyste paremtą pan-Aršakidų federaciją. Tarp šalutinių linijų buvo:

 Aršakuni – Armėnijos karalystės Aršakidai;
 Albanijos Aršakidai;
 Aršakunianai – Iberijos Aršakidai.

 Šaltiniai 

Kategorija:Senovės Persijos dinastijos
Kategorija:Senovės Persijos imperijos